অভিযোগকারী দু’জন মহিলা মেম্বার তাঁদের লিখিত আবেদনে দাবি করেছেন গণ-বিজ্ঞপ্তিটি বহুল প্রচার করতে বলা হলেও কতিপয় ব্যক্তিদের যোগসাজসে তা গোপন রাখা হয়েছে। এমনকি ইউনিয়ন পরিষদের চেয়ারম্যানদের কাছেও যথাসময়ে গণ-বিজ্ঞপ্তির কপি পৌঁছানো হয়নি। মনোনয়নপত্র দাখিল করার শেষ দিনে সময় শেষ হওয়ার অল্পক্ষণ আগে জানতে পেরেছেন। যার কারণে মনোনয়নপত্র সংগ্রহ করেও আনুষাঙ্গিক কাজ সম্পাদন করে জমা দিতে পারেননি। যোগসাজসে গণ-বিজ্ঞপ্তি গোপনকারীরা এ সুযোগে ২ জনকে মনোনয়নপত্র দাখিল করিয়ে বিনা প্রতিদ্বন্ধিতায় নির্বাচিত করার পায়ঁতারা করেছে। তাঁরা ঘোষিত তপশীল স্থগিত করে পুণরায় তপশীল ঘোষণা করার দাবি জানিয়েছেন।